પોતાની મરજીની મલિકા પસંદ કરનારા સલીમ અને ‘મુગલે આઝમ’ની કાલ્પનિક કથા કરતાં તેમની લવસ્ટોરી બ્રિટનની રાજગાદી ઠુકરાવીને રાજવી ઘરાનાની બહારની મિસ વિલિયમ્સને પરણનાર પાટવી કુંવર એડવર્ડ આઠમાની પ્રેમકહાણીને વધારે મળતી આવતી હતી. પ્રિન્સ સચિન તથા મીરા દાસગુપ્તાને સંગીતે ભેગાં કર્યાં હતાં. રાજકુમાર હોય તે રાજવી ઘરાનાની રાજકુમારી સાથે જ લગ્ન કરી શકે એવા પ્રસ્થાપિત નિયમને તેમણે તોડ્યો. પરિણામે રાજમહેલના તમામ હક્કો છોડીને આજીવન મીરાદેવી સાથે દાંપત્ય વિતાવ્યું. તેમણે રાહૂલદેવ બર્મન જેવા મ્યુઝિકના મહાવારસની આપણને ભેટ આપી હતી.